MiFi

MiFi (mitmik-klienditoega mobiilne Wi-Fi-ruuter) on lihtne kaasaskantav Wi-Fi-ruuter, mille on välja töötanud ja mida toodab Novatel Wireless. MiFi-ruutereid saab ühendada nii 3G- (põhiliselt HSDPA ja EVDO) mobiilsidevõrku kui ka Wi-Fi-võrku. MiFi-ruuter loob umbes 10-meetrise raadiusega lokaalse kiire Wi-Fi-võrgu. See annab kasutajale võimaluse kasutada kiiret internetiühendust autodes, rongides, lennukites ja isegi rannas või metsas – igal pool, kus on mobiilne 3G-leviala. Tänu MiFi-le on võimalik kasutada Voice over IP teenust, see tähendab, et arvuti või Wi-Fi toega telefoni abil saab interneti kaudu helistada kõikjale. Esimene MiFi-seade tuli turule mais 2009 USA-s. Novatel Wirelessil on MiFi kaubamärgi patent USA-s. Novateli MiFi-ruuterid on müügil Hollandis, Hispaanias, Portugalis, Saksamaal, Poolas, Rumeenias, Ungaris, Sloveenias, Kataris, Kuveidis, Uus-Meremaal, Singapuris, Tais, Jaapanis, Lõuna-Aafrika Vabariigis, Puerto Ricos, Kanadas ja Mehhikos. Mifi 2200 seade on üllatavalt väike: 89 × 59 × 9 mm. See on vaid veidi suurem kui kümme pangakaarti üksteise peale asetatult. Pealt on väliskest musta värvi ja läikiv, samuti asub seal sisselülitusnupp, mis hakkab rohekalt särama, kui seade on sisse lülitatud. Seadme aluskülg on kaetud kummiga, et vältida libisemist. MiFi seadme küljel asub MicroUSB-liides ja väike roheline tuluke, mis vilgub, kui andmeside toimib. Seadme töökorda seadmine võtab aega alla kümne minuti. MiFi-seade tuleb ühendada kaasaantud USB-kaabliga arvuti külge. Seejärel läheb käima seadme konfigureerimise programm. Pärast seadme sisselülitamist ilmub ruuteri informatsioon traadita side ühenduse loomise aknasse nagu tavalise Wi-Fi-ruuteri puhul. MiFi-seadme juhtpaneeli saab siseneda IP-aadressi 192.168.1.1 kaudu. Seal on võimalik muuta ruuteri nime, turvaparooli (esialgne parool on kirjas seadme tagaküljel). Juhtpaneel töötab samamoodi nagu tavalisel ruuteril. Mugavuse eesmärgil on juhtpaneelile lisatud ka seadme aku indikaator. Algses seadistuses on seatud, et seade lülitab end unerežiimi iga 30 minuti järel, kuid seda intervalli saab pikendada või see üldse eemaldada. Aku tühjenedes on võimalik akut laadida arvuti USB-ühendusest. MiFi annab võimaluse ühendada internetti oma mobiili, laptopi, iPadi või ükskõik millise Wi-Fi-seadme, seejuures on võimalik kõik need seadmed juhtmevabalt korraga internetti ühendada. Samuti on võimalik Wi-Fi-võrgu kaudu jagada faile ja kaustu. MiFi kõige parem omadus on see, et MiFi-seade on üsna pisike ja mahub isegi taskusse. See tähendab, et internetti on võimalik pääseda igal pool. USB-modemiga saab ühendada internetti ainult ühe seadme korraga. Kuid MiFi-ga on võimalik üht signaali kasutada samaaegselt viiel inimesel. Kui seadet kasutab samaaegselt rohkem kui üks inimene, tähendab see olulist rahalist kokkuhoidu. MiFi kõige olulisem eelis on see, et seda ei pea kuhugi ühendama, samal ajal kui USB-modem ühendatakse USB-pistikupessa. Tänu juhtmete puudumisele saab MiFi-seadmele paremini valida kohta, kus on hea signaal. USB-modemi puhul võib see probleemseks osutuda. Kuni 5 Wi-Fi klienti Võimalus käsitsi konfiguratsiooni muuta, et muuta võimalikke Wi-Fi klientide arvu (neid ka lisada) Võimalus ühendada seade MicroUSB kaudu arvutiga, kuid seejärel kaob mitmik-kliendi võimalused ning muudab selle seadme traditsiooniliseks ühe kliendi modemiks Sisaldab integreeritud GPS-kiipi Kasutab 3G-andmesidevõrku Automaatne installimine ja ühendatavus Sisseehitatud turvavõimalused Kuni 3,1 Mbit/s allalaadimisel Kuni 1,8 Mbit/s üleslaadimisel Mõõtmed: 89 × 59 × 9 mm Kaal: 59 g Aku kestvus: 4 h Ooteaeg: 40 h Kuni 5 Wi-Fi klienti sisaldab protsessorit ja Linuxi-põhist operatsioonisüsteemi sisaldab tarkvaraarenduspaketti Võimalus lisada MicroSD-mälukaart Kasutab 3G-pakettside võrku (MiFi 2352: HSUPA/HSDPA 900/1900/2100 MHz, MiFi 2372: HSUPA/HSDPA 850/1900/2100 MHz; mõlemad kasutavad GPRS/EDGE 850/900/1800/1900 MHz) Kuni 7,2 Mbit/s allalaadimisel Kuni 5,76 Mbit/s allalaadimisel Aku kestvus: 4 h Ooteaeg: 40 h Mõõtmed: 98 × 62 × 15 mm Kaal: 81 g Sisaldab integreeritud GPS-kiipi Kuni 5 Wi-Fi klienti Loodud Euroopa võrkude jaoks microSD lisamise võimalus kuni 16 GB, millele on juurdepääs Wi-Fi-võrgu kaudu GSM: 850/900/1800/1900 MHz; UMTS: 900/1900/2100 MHz Kuni 7,2 Mbit/s allalaadimisel Kuni 5,76 Mbit/s allalaadimisel Aku kestvus: 4 h Ooteaeg: 40 h Mõõtmed: 98 × 62 × 15 mm Kaal: 81 g Sisaldab integreeritud GPS-kiipi Huawei E5832 Kuni 5 klienti EDGE / GPRS / GSM 850/900/1800/1900 MHz; HSDPA/3G 2100 MHz Mõõtmed: 95,5 × 48,6 × 13,7 mm Kaal: 90 g Kuni 7,2 Mbit/s allalaadimisel Kuni 5,76 Mbit/s allalaadimisel NetComm 3G24Wn Kuni 5 klienti 3G: 850/1900/2100 MHz; 2G: 850/900/1900/2100 MHz Mõõtmed: 97 × 60.6 × 9 mm Kaal: 77 g Kuni 7,2 Mbit/s allalaadimisel Kuni 5,76 Mbit/s allalaadimisel Sierra Wireless AirCard® W801 – töötab 4G-võrgus, saadaval ainult USA-s Kuni 5 klienti CDMA 850/1900 MHz; WiMAX 2500 MHz; GPS 1575 MHz kaal: 127 g Kuni 10 Mbit/s allalaadimisel Kuni 5 Mbit/s allalaadimisel D-Link DIR-457 Kuni 6 klienti Mõõtmed: 13 × 109 × 64 mm Kaal: 103 g Kuni 3,6 Mbit/s allalaadimisel Kuni 384 kbit/s allalaadimisel MiFi-sarnast konfiguratsiooni on võimalik kasutada ka IPhone'iga. IPhone on võimeline jagama oma 3G-ühendust teistele Wi-Fi-seadmetele. On valida võimaluste vahel, kas tekitada väike Wi-Fi leviala või jagada internetti USB või Bluetoothi kaudu. Samuti on olemas nii tarkvara kui ka rakendusi, mis on võimelised ka paljusid teisi nutitelefone muutma Wi-Fi kuumkohaks, mis on sarnane MiFi-ga. Kasutatavamad võimalused: Mugavaim võimalus on IPhone'i sisseehitatud Personal Hotspot. Üks selliseid IPhone'i rakendusi on MyWi JoikuSpot on rakendus S60 tarkvara platvormile, et luua MiFi-sarnane võrk, kasutades telefoni pakettandmesidet. WMWifiRouter it on võimalik kasutada Windows Mobile'i operatsioonisüsteemi kasutavates telefonides, et luua juhtmevaba võrk, kasutades telefoni pakettsidet. Androidi-telefonid Android 2.2-ga või uuema operatsioonisüsteemiga on võimelised looma personaalset "kuumkohta". Palm Pixi Plusi ja Palm Pre Plusiga, mille teenusepakkujaks Verizon Wireless, on võimalik luua Wi-Fi-võrk, mille maksimaalne andmemaht on 5 GB kuus. MiFi-seadmed on kasutusel koos teenusepakkujatega. Netcom Norras Vodafone Saksamaal, Kreekas, Hispaanias, Rumeenias, Portugalis, Hollandis, Uus-Meremaal, Itaalias, Ühendkuningriigis, Iirimaal ja Austraalias DiGi (3G/EDGE) ja YES (WiMAX) Malaisias MobileOne Singapurisis Pelephone Iisraelis Polkomtel ("Plus") Poolas Vodacom Lõuna-Aafrika Vabariigis SK Telcom ja KT Lõuna-Koreas Pannon Ungaris PCCW Hongkongis Mobitel Sloveenias Bell Mobility, MTS Allstream, Rogers ja Virgin Mobile Kanadas Orange ja Telefonica Moviles Espana Hispaanias AT&T, Sprint, Verizon Wireless ja Virgin Mobile Ameerika Ühendriikides. 3 Iirimaal, Austraalias ja Ühendkuningriigis. Iusacell Mehhikos CAT Tais Qatar Telecom ("Qtel") Kataris T-Mobile ja Vodafone Ühendkuningriigis Inter Communications & a2network Jaapanis Internode & Virgin Mobile Austraalias Hutchison 3G Ühendkuningriigis ja Iirimaal FarEastTone 3.5G Taiwanis Jaanuaris 2010 leiti Novatel MiFi 2200-l 2 suurt turvaauku, mis teadlikult kasutades võimaldavad pahatahtlikul kasutajal kindlaks määrata seadme GPS-asukohta ja turvakoode. Kui pahatahtlik kasutaja oleks füüsiliselt Wi-Fi-signaalile piisavalt lähedal, on võimalik kasutada seadme 3G-ühendust ning samuti ka juurdepääsu seda andmesidet kasutavatele seadmetele. Pärast turvaaukude avastamist väljastas Novatel turbeuuendused, mis jõudsid kasutajateni veebruaris 2010. MiFi-seadmete populaarsus võib samuti põhjustada probleeme firmasiseses võrguturbes. Firmad eeldavad, et saavad kohapealset internetiühendust turvata: paljud kasutavad tulemüüre. et vähendada pahavaraga nakatumise riske, mõned lisavad piirangud ja kitsendused teatud informatsioonile, et suurendada töötajate tööviljakust. Personaalsed "kuumkohad" võivad luua "tagauksi", mis muudavad tööandjate ettevaatusabinõud kahjutuks. 2010. aasta mais kutsusid Bell Mobility ja Rogers Communications Kanadas Mifi 2372 seadmed ümbervahetamiseks tagasi. Kahel dokumenteeritud juhtumil olid kasutajad seadme akuhoidiku kaane avamisel sunnitud rakendama jõudu, mis põhjustasid akudele füüsilisi vigastusi, mille tõttu akud kuumenesid üle. Novatel vahetas tagasikutsutud seadmed seadmete vastu, mille akuhoidiku kaant oli lihtsam ja mugavam avada. Klientidele saadeti juhised ja ettemakstud tagastusümbrikud, et MiFi-seadmete aku ja akuhoidiku kaas välja vahetada. Klientidele teatati, et Novatel tagastab uued seadmed 6–8 nädala jooksul pärast nende saabumist. Belli klientidele jagati ajutiselt internetti pääsuks Novatel U998 USB-modemid. MiFi tootja Novatel Wireless on esitnud ZTE ja Franklin Wirelessi vastu hagi, mis põhineb väitel, et rivaalid on autoriõigusi rikkunud viie patendi osas, mis käsitlevad seadme põhiarhitektuuri ja funktsioone. Novatel Wirelessi juht Peter Laparulo väitis, et "Novatel Wireless leiutas "targa" juhtmevaba interneti "kuumkoha"" ja "konkurentide seadmed peaksid põhinema nende endi leiutistel, mitte meie patentidel". Novatel on valmis WiMAX-i kasutuselevõtuks ja on kuulutanud uue MiFi prototüübi testimised 4G-võrgus edukalt lõppenuks. "Novatel Wireless on õnnelik 4G-leviaala kiire kasvu üle," ütles Novatel Wirelessi turundusjuht Rob Hadley. "Meie kombinatsioon tarkvara platvormist ja Beceemi 4G-WiMAXi kiibist loob uusi võimalusi, et suurendada 4G mobiilse interneti rakenduste ja teenuste osakaalu." Novateli kohaselt olid ruuterid võimelised kohe saavutama 18 Mbit/s juhtmevabas testimises ja see on alles algus. Firma väidab, et MiFi prototüüp on võimeline saavutama kiirusi 30 Mbit/s allalaadimisel ja 10 Mbit/s üleslaadimisel 10 MHz kanalis. Novatel MiFi 2200: Mobile Village "Mobile Star" (Portable Remote Connectivity Gear): "Superstar" Award (2009) Laptop Magazine Editor's Choice (2009) PC World "Gear of the Year" (2009) Mobile News "Most Innovative Product (non-handset)" (2010) Novatel MiFi 2352: Plus X Award in Technology (2009) CTIA Emerging Technology Award (Fashion & Lifestyle Products), 1st Place (2009) CTIA "Hot for the Holidays" (Mobile Internet Device or Netbook) Award (2009) CES Innovations Award (Enabling Technologies) Winner (2010) Mobile World Congress "Global Mobile" Award: Best Mobile Connected Device (2010) Humberto Saabedra (19. jaanuar 2010). "Avastati suured turvaaugud Novateli Mifis". PhoneNews.com. Originaali arhiivikoopia seisuga 15. mai 2010. Vaadatud 9. veebruar 2010. "MiFi Security FAQ". Novatel Wireless. Jaanuar 2010. Vaadatud 11. veebruar 2010. "Wi-Fi kuumkohad ohustava korporatsioone". SC Magazine. 23. juuli 2010. Vaadatud 27.07.2010. "Bell and Rogers kutsuvad tagasi Novatel MiFi 2372". "Novatel kaevab ZTE ja Franklin Wirelessi MiFi patendi rikkumise tõttu kohtusse". Vaadatud 12. detsember 2010. "Novateli MiFi saab 4G toe". Vaadatud 12. detsember 2010. "2009 Mobile Star Awards™". MobileVillage.com. Detsember 2009. Vaadatud 25. veebruar 2010. Michael A. Prospero (11. mai 2009). "MiFi 2200 Intelligent Mobile Hotspot (Verizon Wireless): This credit card–size device makes it a cinch to set up a hotspot anywhere, anytime". Laptop Magazine. Originaali arhiivikoopia seisuga 5. aprill 2010. Vaadatud 11. veebruar 2010. Dan Tynan (18. jaanuar 2009). "Gear of the Year (slide 8)". PC World Magazine. Originaali arhiivikoopia seisuga 6. juuni 2011. Vaadatud 11. veebruar 2010. "Mobile News Awards, 2010 Winners". Originaali arhiivikoopia seisuga 25. märts 2010. Vaadatud 19. märts 2010. "Plus X Awards: The Winners". Plus X Awards. Originaali arhiivikoopia seisuga 10. jaanuar 2010. Vaadatud 11. veebruar 2010. "International CTIA WIRELESS 2009® Announces E-Tech Award Winners". 2. aprill 2009. "CTIA Hot for the Holidays Award Winners Announced". CTIA: The Wireless Association. 8. oktoober 2009. Vaadatud 11. veebruar 2010. "2010 Innovations Honorees". Consumer Electronics Association. Originaali arhiivikoopia seisuga 10. veebruar 2010. Vaadatud 11. veebruar 2010. "Mobile World Congress: Global Mobile Awards". GSMA. Vaadatud 22. veebruar 2010.